laion/Wikipedia-Exotic huggingface dataset:
Rein Leppik

Rein Leppik (25. oktoober 1954 Tõrva – 14. juuli 2022) oli eesti sporditegelane. Rein Leppik lõpetas 1973. aastal Tõrva keskkooli ning 1977. aastal Tartu Riikliku Ülikooli kergejõustikutreeneri ja kehalise kasvatuse õpetajana. Ta oli spordimetoodik aastatel 1987–1991 Valga KEK-is ja 1991–1995 Tõrva linna haridusametis. Aastatel 1995–2008 oli ta Valga maavalitsuses spordi peaspetsialist. Ta oli 2005. aastast Eesti Olümpiakomitee esindajate kogu liige ja 2015. aastast Eestimaa Spordiliidu Jõud juhatuse liige. Alates 2008 oli ta Valgamaa Spordiliidu tegevjuht. Aastatel 1971–1973 kuulus Rein Leppik Eesti noortekoondisse kergejõustikus. Tema isiklikud rekordid 800 meetri jooksus (1.55,1 aastast 1972) ja 1500 meetri jooksus (3.58,2 aastast 1973) on siiani Valgamaa noorterekordid. Spordiliidu Jõud aasta tegija (2014) Eesti Kultuurkapitali kehakultuuri ja spordi sihtkapitali aastapreemia (2017) Valgamaa vapimärk (2021) Rein Leppiku abikaasa oli Reet Leppik. Neil on kolm tütart. Biograafia ESBL-is "Valgamaa Vapimärgi pälvis maakonna spordijuht Rein Leppik". Lounaleht.ee. 25.06.2021. "Rein Leppik sai Eesti Kultuurkapitali aastapreemia". "Eestvedaja lahkumine jätab Valgamaa spordiellu tühimiku". Lõuna-Eesti Postimees. 18.07.2022. "Pikaaegne spordiedendaja Rein Leppik sai kõrge tunnustuse" (PDF). Tõrva Teataja. 16.02.2018. "Spordihingega Rein vajas 25 000 eurot maksvat ravi: see lõi ikka päris külili alguses". ERR. 28.12.2020. "Jooksusari kannab nüüd spordihinge nime". Lõuna-Eesti Postimees. 13.05.2023.
Żyrardówi maakond

Żyrardówi maakond (poola powiat żyrardowski) on 2. järgu haldusüksus (maakond) Poolas Masoovia vojevoodkonna edelaosas. Maakonna keskus asub Żyrardówi linnas. Żyrardówi maakond moodustati 1999. aastal. Maakonnas on kolm linna: Mszczonów, Żyrardów ja Wiskitki. Żyrardówi maakonnas on neli valda: Mszczonówi vald Puszcza Mariańska vald Radziejowice vald Wiskitki vald Powiat żyrardowski - Informacje Info-Polska. Vaadatud 17. septembril 2023
Luik (täpsustus)

Luik võib tähendada järgmist: Luik (Cygnus) on haneliste seltsi partlaste sugukonda kuuluv veelindude perekond Luik on tähtkuju põhjataevas Luik on perekonnanimi Luik on Belgia linna Liège'i hollandikeelne nimi "Luik" ("The Swan") on 1925. aasta Ameerika Ühendriikide tummfilm. "Luik" ("Lebed") on 1976. aasta Bulgaaria film. "Luik" ("Cisne") on 2011. aasta Portugali film, mille lavastas Teresa Villaverde. "Luik" on Guðbergur Bergssoni romaan. "Luik" ("Svanurinn") on 2017. aastal Islandi, Saksa ja Eesti koostöös valminud film, mille lavastas Ása Helga Hjörleifsdóttir.
Nowy Dwór Mazowiecki maakond

Nowy Dwór Mazowiecki maakond (poola powiat nowodworski) on 2. järgu haldusüksus (maakond) Poolas Masoovia vojevoodkonna keskosas. Maakonna keskus asub Nowy Dwór Mazowiecki linnas. Nowy Dwór Mazowiecki maakond moodustati 1952. aastal. Maakond likvideeriti 1975. aastal, kuid taastati haldusreformi käigus 1999. aastal. Maakonnas on kolm linna: Nasielsk, Nowy Dwór Mazowiecki ja Zakroczym. Nowy Dwór Mazowiecki maakonnas on viis valda: Czosnówi vald Leoncini vald Nasielski vald Pomiechóweki vald Zakroczymi vald Historia Starostwo Powiatowe w Nowym Dworze Mazowieckim. Vaadatud 17. septembril 2023
Karl Karlson

Karl Karlson (9. november 1901 Pikknurme, Puurmani vald, Kursi kihelkond, Tartumaa – 26. jaanuar 2005 Tallinn) oli eesti vaimulik, EELK kirikuõpetaja. 1923. aastal lõpetas ta Tartus Hugo Treffneri gümnaasiumi ja asus tööle kooliõpetajana. Ta õppis aastatel 1923–1924 Tartu Ülikooli filosoofiateaduskonnas ja aastatel 1924–1926 põllumajandusteaduskonnas. Akadeemiliselt kuulus ta ÜS Concordiasse. Töötas kooliõpetajana Koigis, Vaivaras, Udeval, Karedal ja Albus. 1944. aastal mobiliseeriti ta Saksa sõjaväkke. Pärast sõda õppis Usuteaduse Instituudis, ordineeriti õpetajaks 20. veebruaril 1961. Oli EELK Roosa Jakobi koguduse õpetaja aastatel 1961–1990. 2002 Eesti Punase Risti medaliklassi teenetemärk Album Academicum Universitatis Tartuensis 1918-1944
Warner Bros. Animatsioonistuudio

Warner Bros. Animatsioonistuudio on Ameerika animatsioonistuudio, mida omab Warner Bros. Ettevõtet loetakse Warner Bros. Cartoonsi järglaseks, mis tegutses aastatel 1933–1969. Stuudio on peamiselt tuntud oma Looney Tunes'i ja Merrie Melodies'i tegelaskujude tõttu. Warner Bros. taasasutas oma animatsiooniosakonna 1980. aastal, et toota Looney Tunesiga seotud sisu. "C2500359 - WARNER BROS. ANIMATION INC. | Statement of Information". California Secretary of State. 18. jaanuar 2022. Originaali arhiivikoopia seisuga 31. märts 2022. Vaadatud 31. märtsil 2022.
Zacatecase osariigi lipp

Zacatecase lipp on Zacatecase osariigi lipp. Lipul on valgel taustal osariigi vapp. Lipu küljepikkuste suhe on 4:7. Zacatecase osariigi vapp Flags of the World. crwflags.com. Vaadatud 19.05.23
Ása Helga Hjörleifsdóttir

Ása Helga Hjörleifsdóttir (sündinud 1. augustil 1984 Reykjavíkis) on Islandi filmirežissöör ja -stsenarist. Õppis filmindust New Yorgi Columbia ülikoolis, mille lõpetas magistrikraadiga 2012. aastal. Pärast õpinguid on ta elanud ja töötanud Inglismaal, Prantsusmaal, Kanadas ja Ameerika Ühendriikides. 2017. aastal valmis tal Guðbergur Bergssoni romaanil "Luik" valminud täispikk mängufilm "Luik" (originaalpealkiri "Svanurinn"), mis esilinastus 2017. aasta Toronto rahvusvahelisel filmifestivalil ja osales kokku enam kui 20 festivalil. Film valmis Islandi, Saksamaa ja Eesti koostöös ja võitis parima režii eest auhinnad nii Kairo festivalil Egiptuses kui ka Kolkata filmifestivalil Indias. 2022. aastal valmis tal Islandi-Hollandi-Eesti koostööfilm "Vastus Helga kirjale" (originaalpealkiri "Svar við bréfi Helgu"). "Kinodes näeb Islandi-Saksa-Eesti koostööfilmi "Luik"". 9. jaanuar 2018. Vaadatud 17. septembril 2023. Ása Helga Hjörleifsdóttir andmekogus IMDb (inglise) Ása Helga Hjörleifsdóttir Eesti filmi andmebaasis
Recques-sur-Hem

Recques-sur-Hem on vald Põhja-Prantsusmaal Pas-de-Calais' departemangus. Recques-sur-Hem asub 16 km Saint-Omerist loodes, tee D217 ääres, Hemi jõe kallastel. Recques-sur-Hemi vallamaja 13. sajandi St. Wandrille'i kirik. 18. sajandi Cocove'i loss. Iidsete losside jäljed. Répertoire géographique des communes, vaadatud 26.10.2015. Populations légales 2021
Václav Klausi teine valitsus

Václav Klausi teine valitsus tuli Tšehhi Vabariigis võimule 1996. aasta valimiste järel 4. juulil 1996 ning lahkus 2. jaanuaril 1998. Valitsuse koduleht [[1]]
Brunetto Latini

Brunetto Latini (u 1220 Firenze, Firenze Vabariik – 1294; ladina Burnectus Latinus, itaalia keeles ka Burnetto Latino) oli itaalia kirjanik, filosoof ja poliitik, Dante Alighieri õpetaja. Latini osales gvelfide revolutsioonis 1250. aastal. Ta töötas Firenze suursaadikuna Alfonso X õukonnas ja pagendati mõneks ajaks Prantsusmaale. Seal kirjutas ta oma põhiteose, prantsuskeelse entsüklopeedia "Li Livres dou Trésor". Tema teos on ka "Jumaliku komöödia" eelkäija "Tesoretto". Ta esineb Dante "Põrgus" igaveses tulesajus olevate sodomiitide seas.
Rodelinghem

Rodelinghem on vald Põhja-Prantsusmaal Pas-de-Calais' departemangus. Rodelinghem asub u. 13 km Calais'st lõunas, tee D228 ääres. Rodelinghemi vallamaja St. Micheli kirik, pärineb 17. sajandist. Répertoire géographique des communes, vaadatud 26.10.2015. Populations légales 2021
Ruminghem

Ruminghem on vald Põhja-Prantsusmaal Pas-de-Calais' departemangus. Ruminghem asub u. 16 km Saint-Omerist põhjas, tee D217 ääres. Ruminghemi vallamaja St. Martini kirik, pärineb 18. sajandist. Répertoire géographique des communes, vaadatud 26.10.2015. Populations légales 2021
Ə

Ə (ə) on ladina kirja täht. Foneetilises transkriptsioonis märgitakse väiketähega švaad. See on kasutusel ka aserbaidžaani keeles, kus sellega märgitakse illabiaalset madalat eesvokaali (eesti 'ä').
Fabiana Murer

Fabiana de Almeida Murer (sündinud 16. märtsil 1981 Campinases) on Brasiilia teivashüppaja, maailmameister. Ta tuli 2011. aasta maailmameistrivõistlustel Daegus maailmameistriks tulemusega 4.85. 2015. aasta maailmameistrivõistlustel Pekingis võitis ta tulemusega 4.85 Yarisley Silva järel hõbemedali. Sisemaailmameistrivõistlustel on Murer võitnud kuldmedali (2010) ja pronksmedali (2008). Olümpiamängudel jäi tema parimaks tulemuseks 2008. aastal Pekingis saavutatud 10. koht. 2016. aasta suveolümpiamängudel Rio de Janeiros oli ta üks korraldajamaa Brasiilia kergejõustikukoondise suurimaid medalisoosikuid, kuid vahetult enne olümpiamänge saadud seljavigastus segas tema ettevalmistust ning ta jäi kvalifikatsioonis algkõrgusel tulemuseta. 2010. ja 2014. aastal tuli Murer Teemantliiga üldvõitjaks. Mureri isiklik rekord on 2016. aastal São Bernardo do Campo hüpatud 4.87. Sisetingimustes on tema isiklik rekord 4.83, mis on püstitatud 2015. aastal Neversis. Mõlemad tulemused on ka Brasiilia ja Lõuna-Ameerika rekordid. Fabiana Murer. eurosport.com. Vaadatud 18.9.2023 Fabiana Murer Rahvusvahelise Kergejõustikuliidu kodulehel (inglise)
Lohkkeraamika kultuur

Lohkkeraamika kultuur oli küttide-korilaste kultuur Lõuna-Skandinaavias ajavahemikus umbes 3500 eKr kuni 2300 eKr. Peamiselt levis lohkkeraamika kultuur Svealandi, Götalandi, Ahvenamaa, Kirde-Taani ja Lõuna-Norra rannikualadel. Kuigi lohkkeraamika kultuuri majandus oli mesoliitiline, liigitatakse ta enamasti neoliitikumi kultuuride sekka, kuna samal ajal jõudis lõuna poolt Skandinaaviasse põllumajandus. Lohkkeraamika inimesed tegelesid enamasti mererannal püügimajandusega ja nad osalesid kaubavahetuses nii Skandinaavia sisemaa põlluharijate kui ka teiste Läänemere-äärsete hõimudega. Skandinaavia küttidest-korilastest põlvnev lohkkeraamika rahvastik oli geneetiliselt homogeenne ja eristub selgelt ümbritsevatest hõimudest. Lohkkeraamika kultuur tekkis Kesk-Rootsis umbes 3500 eKr ja asendades järk-järgult lehterpeekrite kultuuri kogu Lõuna-Rootsi rannikualal. Järgnevad sajandid eksisteeris see lehterpeekrite kultuuriga kõrvuti. Umbes 2800 eKr tekkis lohkkeraamika kultuuri kõrvale Lõuna-Rootsis nöörkeraamika kultuur, mis oli aastaks 2300 eKr lohkkeraamika kultuuriga ühte sulanud ja pannud sellega aluse Põhjamaade pronksiaja rikkalikule pärandile. Tänapäeva skandinaavlased (kuid mitte saamid) põlvnevad ühes osas geneetiliselt just lohkkeraamika kultuuri inimestest. Ojamaa saarel on välja kaevatud umbes 180 lohkkeraamika kultuurist pärinevat matust. Tavaliselt oli tegu maa-aluste matustega, kuigi esines ka põletusmatust. Erinevalt lehterpeekrite kultuurist ei püstitanud lohkkeraamika kultuur megaliitilisi hauakive. Lohkkeraamika matuste eristavaks tunnuseks on punase ookri kasutamine. Hauapanuste seast on leitud keraamikat, metssea kihvad ja lõuad, rebaste, koerte ja hüljeste hammasripatseid, harpuune, odaotsi, luust, kivist ja ränist kirveid ning muid esemeid. Kildast esemed ja sõjakirved viitavad lohkkeraamika inimeste suhtlusele teiste hõimudega Põhja-Euroopas ja Läänemere ääres. Samasse matmispaika sängitati igas vanuses nii mehi kui naisi, puuduvad märgid sotsiaalse staatuse erinevusest. Surnumajad ja ümbermatmised viitavad aga keerukale matusekombestikule. Lohkkeraamika kultuuri majandus tugines kalapüügile, jahipidamisele ja korilusele. Asulakohtadest on leitud põdra, hirve, kopra, hülge, delfiini ja metssea luid. Väga tähtis elatusallikas oli hülgejaht. Üks selle kultuuri tunnusjoon oli hooajaline ränne. Rootsi idarannikul elanud lohkkeraamika kultuuri inimesed veetsid ilmselt suurema osa aastast oma peamises asulas, tehes hooajalisi retki sisemaale, et küttida metssigu ja karusloomi ning vahetada kaupu sealsete maaharijate kogukondadega.
Dipoolmoment

Dipoolmoment on füüsikas vektorsuurus, mis iseloomustab elektrilise või magnetilise dipooli intensiivsust ja orientatsiooni: elektriline dipoolmoment, mõõtühik kulonmeeter (C·m) magnetiline dipoolmoment, mõõtühik amper ruutmeetri kohta (A·m2)
Tahmpuravik

Tahmpuravik (Porphyrellus porphyrosporus) on puravikulaadsete seltsi puravikuliste sugukonda kuuluv seen. Tahmpuravik andmebaasis eElurikkus
Maków Mazowiecki maakond

Maków Mazowiecki maakond (poola powiat makowski) on 2. järgu haldusüksus (maakond) Poolas Masoovia vojevoodkonna põhjaosas. Maakonna keskus asub Maków Mazowiecki linnas. Maków Mazowiecki maakond moodustati 31. detsembril 1866. 1975. aastal maakond likvideeriti, kuid taastati haldusreformi käigus 1999. aastal. Maakonnas on kaks linna: Maków Mazowiecki ja Różan. Maków Mazowiecki maakonnas on üheksa valda: Czerwonka vald Karniewo vald Krasnosielci vald Młynarze vald Płoniawy-Bramura vald Różani vald Rzewnie vald Szelkówi vald Sypniewo vald Powiat makowski - Informacje Info-Polska. Vaadatud 18. septembril 2023
Võrkpalli Balti liiga 2021/22 hooaeg

Võrkpalli Balti liiga 2021/22 hooaeg (sponsornimega Credit24 Meistriliiga) oli 17. korda toimunud kõrgeim iga-aastane liiga Baltikumi võrkpalliklubidele. 2021/22 hooajal osales Credit24 Meistriliigas 9 Baltimaade meeskonda (4 Eestist, 4 Lätist ja 1 Leedust). Kõik meeskonnad mängisid omavahel läbi kodus-võõrsil süsteemis. Põhiturniiri paremusjärjestuse määramisel arvestatakse esmalt punkte, siis võitude arvu, pärast mida geimide ja punktide suhet ning lõpetuseks omavaheliste mängude tulemusi. Allikas: Baltic League 2021/22 Regular Season Play-off paarid jagati vastavalt põhiturniiri kohtadele (esimene läks vastamisi kaheksandaga, teine seitsmendaga jne). Play-offe mängiti kahe mänguvõiduni, kus kõrgema asetusega võistkonnal oli koduväljaku eelis (teine ja vajadusel kolmas mäng toimusid nende kodusaalis). Iga paari võitja pääses Final fouri ja kaotaja langes konkurentsist. Korraldaja: Bigbank Tartu Asukoht: A. Le Coq spordihall, Tartu, Eesti Allikas: Baltic League 2021/22 C24 – Play-off Alljärgnevad mängijad valiti Balti liiga kuu parimateks. Kõige väärtuslikum mängija (MVP) Kert Toobal (Bigbank Tartu) Parim sidemängija Dmytro Shlomin (Gargždai Amber-Arlanga) Parimad nurgaründajad Albert Hurt (Bigbank Tartu) Kevin Saar (TalTech) Parimad keskblokeerija Toms Švans (Pärnu VK) Mihkel Tanila (TalTech) Parim diagonaalründaja Valentin Kordas (Bigbank Tartu) Parim libero Silver Maar (Pärnu VK) Teams Credit24 Champions League 2021/22 (vaadatud 16.05.2023). Credit24 meistriliiga süsteem Eesti Võrkpalli Liit (vaadatud 18.09.2023). Balti liiga kuu parimaks mängijaks valiti Rait Rikberg ERR Sport, 09.11.2021. Balti liiga kuu parim mängija oli TalTechi diagonaalründaja Matej Šmidl ERR Sport, 07.12.2021. Meistriliiga kuu parimaks mängijaks valiti Pärnu Võrkpalliklubi temporündaja Delfi Sport, 09.01.2022. Võrkpalli Balti liiga veebruari parimaks valiti Valentin Kordas ERR Sport, 14.03.2022.
Marcara

Marcara (kodanikunimega Mark-Henri Mollits; sündinud 25. novembril 2001) on Eesti muusik, kes on kiiresti teinud nime muusikatööstuses oma ainulaadsete ja energiliste rütmide ning live-esinemistega. Ta avastas oma kire muusika vastu läbi freestyle räppimise sõpradega ja alustas ametlikult oma karjääri 2020. aastal. Marcara debüütsingel "Bacardi" võitis kiiresti kuulajate südamed ja jõudis Eesti Top 50 edetabelisse. Järgnenud aastal, 2021, tehtud koostöö Siimiga loo "Zim Zimma" näol saavutas Eestis tantsumuusika hümni staatuse, jõudes teisele kohale Spotify Eesti edetabelites ja püsides seal kuus kuud. Tema bassi-rõhutatud EDM-stiil koos mänguliste ja elavate sõnadega on kindlustanud talle kindla koha Eesti muusikatööstuses. Lisaks kohalikule edule on Marcara hakanud koguma populaarsust ka rahvusvahelisel tasandil, eriti tänu singlitele nagu “Zim Zimma”, “Bacardi” ja “Armed and Loaded”. Marcara väga oodatud debüütalbum "DEPARTURE" avaldati hiljuti. Ta on teinud koostööd mitmete märkimisväärsete Eesti artistidega, sealhulgas Siimiga ja legendaarse Rein Rannapiga, kes on osa Eesti Muusika Hall of Fame’ist. "marcara". United Stage Estonia. Originaali arhiivikoopia seisuga 18. september 2023. Vaadatud 18. septembril 2023.
Bilderling

Bilderling (ka Bilterling või von/de Büldring-Bilterling) on üks balti põlisaadlike parunite (Uradel) suguvõsa. Perekonna tuntumate liikmete seas on kirjanikke nagu Melchior 17. sajandi lõpus ja Georg Sigismund 17. sajandi lõpus ja 18. sajandi algul, sõdureid ja kunstnikke nagu Alexander von Bilderling, kes paistsid silma Vene-Jaapani sõjas ning tema vend Peter von Bilderling, kes oli 19. sajandi lõpu suurima naftafirma Branobeli firma kaasasutaja. Bilderlingi suguvõsa on pärit Vestfaalist: Schultiken Boldering oli Hansa Liidu mõjukas liige, Oetbert ja Bernt Boldering oli Vestfaalis Raalte piirkonnas asuvate Cotwicki ja Overdicki tugipunktide omanikud. Bilderlingite suguvõsast said Saksa ordu vasallid, kui 14. märtsil 1495 sai Johan Kuramaalt ordumeister Wolter von Plettenbergilt lääni. Perekonna allodiaalne linnus asus Aha jõe ja Kura lahe vahel. Alates 17. sajandist hakkab linnus kandma nime Bilderlingshof. Johanit peetakse suguvõsa esivanemaks (Stammvater). Perekond registreeriti Kuramaa aadlisse 18. juulil 1634 esimesse klassi (Uradel). Johani pitsat ja perekonna vappi on kujutatud mitmetes aadliraamatutes ja Baltimaade mälestusmärkides, näiteks Neimbsti (1793), Hüpeli (1796), Schaberti (1841), Klingspori (1872) ja Gritzneri (1893) omades. Rietstap (1938) Euroopa tasandil ja Ernst von Mühlendahl (1954). Seejärel kanti perekond 1872. aastal Vene aadlimatriklisse. Bilderlinge tunnustati 1903. aastal Vene Senati ediktiga parunitiitliga pärast seda, kui Kuramaa aadel tunnistas 1899. aastal kahe haru, Büldringi ja Bilterlingi erinevate perekondadena. "Transforming the oil business". Vaadatud 18.09.2023. "Manor Zapolye Description And Photos - Russia - Leningrad Region: Luga District". Vaadatud 19.08.2023.
Andris Sprūds

Andris Sprūds (sündinud 13. juulil 1971 Liepājas) on Läti välispoliitikateadlane, õppejõud ja poliitik, ta on erakonna "Progressiivid" liige. Ta on Riia Stradiņši Ülikooli professor, Seimi liige ja 15. septembrist 2023 Läti Vabariigi kaitseminister. Ta omandas aastal 1997 Budapestis Kesk-Euroopa Ülikoolis Kesk-Euroopa ajaloo alal magistrikraadi ja aastal 1998 Läti Ülikoolis magistrikraadi politoloogias rahvusvaheliste suhete alal. Aastal 2005 kaitses ta Jagiełło ülikoolis Krakówis politoloogia alal doktorikraadi. Ta on õppinud ka Columbia, Johns Hopkinsi, Oxfordi ja Uppsala Ülikoolides, Norra Rahvusvaheliste Suhete Instituudis ja Jaapani Energiamajanduse Instituudis erinevates valdkondades, sealhulgas energiajulgeoleku ja poliitika valdkonnas Läänemere piirkonnas, postsovetlike riikide sise- ja välispoliitika alal, aga ka transatlantiliste suhete alal. Ta oli Läti Välispoliitika Instituudi nõuandva kogu liige ja kauaaegne direktor. 2022. aasta Läti parlamendivalimistel valiti ta erakonna "Progressiivid" nimekirjast Seimi liikmeks (olemata erakonna liige). Aastal 2023 liitus ta erakonnaga. 15. septembril 2023 sai tast Evika Siliņa valitsuse kaitseminister. 2023 Maarjamaa Risti III klassi teenetemärk
Piazzale Loreto

  Piazzale Loreto on linnaväljak Itaalias Milanos. Loreto nime kasutatakse ka laiemas tähenduses, viidates väljakut ümbritsevale linnaosale. Nimi "Loreto" tuleneb vanast pühapaigast, mis oli pühendatud Loreto Jumalaemale (linn Ancona provintsis). 10. augustil 1944 hukkasid Saksa okupatsioonivõimud väljakul avalikult 15 Milano tsiviilisikut, kättemaksuks partisanide rünnaku eest Saksa sõjaväekonvoile. Hukatud jäeti mitmeks päevaks väljakule. Sündmust hakati nimetama "Piazzale Loreto veresaunaks" ja hukatuid "Piazzale Loreto märtriteks". Väidetavalt ütles Mussolini pärast seda sündmust prohvetlikult: "Piazzale Loreto vere eest maksame kallilt". Mõnda aega kandis väljak hukatud auks nime Piazza Quindici Martiri (Viieteistkümne Märtri Väljak). Seejärel toimus Piazzale Loreto üks tuntumaid sündmusi Itaalia kaasaegses ajaloos, nimelt Benito Mussolini surnukeha avalik väljapanek 29. aprillil 1945. Päev varem olid Mussolini, tema armuke Clara Petacci ja mõned teised olulised fašistid Como järve lähedal Giulinos partisanide poolt vangistatud ja maha lastud. Nende surnukehad viidi Milanosse ja riputati peaalaspidi Esso tankla katusele. 29. aprillil 1945 tundsid valitsusväed ära ja arreteerisid Milanos elanud fašistliku partei gerarca Achille Starace. Ta viidi väljakule ja talle näidati Mussolini surnukeha, mida ta tervitas enne tema enda hukkamist. Starace'i surnukeha riputati seejärel Mussolini keha kõrvale. "Mailand" (saksa). Gedenkorte Europa 1939–1945. Vaadatud 11.09.2018. Bosworth, R. J. B. (2014). Mussolini. Bloomsbury Publishing. Lk 332–333. ISBN 978-1-84966-444-8. Time, 7. mai 1945 De Paolis, Daniele (10.12.2006). "10 agosto 1944: i 15 martiri di piazzale Loreto" [10 August 1944: The 15 martyrs of Loreto square]. Patria Indipendente (Italian). Vaadatud 27.04.2021.{{cite web}}: CS1 hooldus: tundmatu keel (link) "Death of the Father-Mussolini & Fascist Italy: the 'infamous' exhibit". Cornell Institute for Digital Collections. 1999.
Sochaczewi maakond

Sochaczewi maakond (poola powiat sochaczewski) on 2. järgu haldusüksus (maakond) Poolas Masoovia vojevoodkonna edelaosas. Sochaczewi maakonna põhjapiiriks on Wisła jõgi. Maakonna keskus asub Sochaczewi linnas. Sochaczewi maakond likvideeriti 1975. aastal, kuid taastati 1999. aastal haldusreformi käigus. Maakonna ainus linn on Sochaczew. Sochaczewi maakonnas on valda: Brochówi vald Iłówi vald Młodzieszyni vald Nowa Sucha vald Rybno vald Sochaczewi vald Teresini vald Gminy Powiatu Sochaczewskiego Starostwo Powiatowe w Sochaczewie. Vaadatud 18. septembril 2023
Václav Klausi esimene valitsus

Václav Klausi esimene valitsus tuli Tšehhi Vabariigis võimule juba enne vormilist iseseisvaks riigiks saamist 1992. aasta 2. juulil ja asendus uute valimiste järel Václav Klausi teise valitsusega 4. juulil 1996. 1 KDS ühines 1996.a. kevadel lõplikult ODSga, nii ka ministrid. 2 Nimetus oktoobrini valitsuse leheküljel tegelikult ministr obchodu cestovního ruchu Valitsuse koduleht [[1]]
Sainte-Marie-Kerque

Sainte-Marie-Kerque on vald Põhja-Prantsusmaal Pas-de-Calais' departemangus. Sainte-Marie-Kerque asub u. 13 km Calais'st idas, teede D224E1 ja D218E1 ääres. Sainte-Marie-Kerque'i vallamaja Notre-Dame'i kirik, pärineb 15. sajandist. St. Nicholas' kirik, pärineb 19. sajandist. Wetzi loss. Répertoire géographique des communes, vaadatud 26.10.2015. Populations légales 2021
Viktors Valainis

Viktors Valainis (sündinud 9. augustil 1986 Jelgavas) on Läti poliitik, ta on Põllumeeste Liidu liige ja aastast 2023 selle juhatuse esimees. Ta on Seimi liige ja 15. septembrist 2023 Läti Vabariigi majandusminister Evika Siliņa valitsuses. Ta sai keskhariduse Jelgavas, seejärel lõpetas ta Riia Tehnikaülikooli õppekavas ehitusäri ja kinnisvarahaldus. Töötas äris, avades Jelgavas muusikaklubi "Post Club", kus ta ise töötas baarmenina. Ta on töötanud Jelgava kinnisvarahalduses hoonete käitamise osakonna juhataja asetäitjana, olnud juhatuse liige firmas "VOE agentuur" ja sihtasutuses "Latvijas Namu pārvāndāru gilde". Aastal 2011 liitus ta Zatlersi Reformiparteiga (ZRP), ta kandideeris 2011. aasta Läti parlamendivalimistel Zatlersi Reformipartei nimekirjas seimi. 16. oktoobril 2011 lahkus ta koos viie teise ZRP liikmega parteist, protesteerides sellega ZRP-s toimuva ebademokraatliku otsustusprotsessi vastu. Märtsis 2013 sai tast transpordiministeeriumi parlamendisekretär. 2014. aasta Läti parlamendivalimistel kandideeris ta erakonna Ühtsus nimekirjas, kuid ta ei osutunud valituks. Aprillis 2015 sai ta mandaadi perioodiks, mil Jānis Reirs täidab rahandusministri kohuseid, pärast seda, kui Vjatšeslavs Dombrovskis asetäitja mandaadist loobus. Aastal 2016 sai tast majandusministeeriumi parlamentaarne sekretär ning aprillis ka Läti Suurlinnade Assotsiatsiooni tegevdirektor (sellel ametikohal töötas varem toonane peaminister Māris Kučinskis). 2018. aasta alguses lahkus ta pärast fraktsiooni ühisseisukohale vastupidist hääletamist seimi fraktsioonist "Ühtsus". Ta teatas, et näeb oma poliitilist tulevikku Roheliste ja Talurahva Liidu (ZZS) liikmena. 2018. aasta Läti parlamendivalimistel valiti ta seimi kui Zemgale ringkonna valijate poolt enim toetatud kandidaat. Tema edukas individuaalne valimiseelne kampaania jättis seimist välja ühe nimekirja liidri, Läti Põllumeeste Liidu juhi Augusts Brigmanise. Ta kandideeris ka 2019. aasta Euroopa Parlamendi valimistel Lätis Roheliste ja Talurahva Liidu nimekirjas, kuid nimekiri ei saanud piisavalt valijate toetust. 2022. aasta Läti parlamendivalimistel valiti ta Roheliste ja Talurahva Liidu nimekirjas seimi liikmeks. Aprillis 2023 valiti ta Läti Põllumeeste Liidu juhatuse esimeheks Armands Krauze asemele. 15. septembrist 2023 on ta Läti Vabariigi majandusminister (Evika Siliņa valitsuses).